Rangos elismeréseket kapott a magyar légitársaság

Két kategóriában is elnyerte a régió egyik legrangosabb légiközlekedési elismerését, a CEESAR Díjat a Wizz Air. A közép- és kelet-európai utasok szavazatai alapján a Wizz Air vehette át a „2018 Legjobb Diszkont Légitársasága”, valamint a „Legjobb Utaskísérők” díjat a Poznanban rendezett gálán. A két díj komoly elismerés a vállalat színvonalas szolgáltatásaiért, az elmúlt időszak kiváló üzleti teljesítményért, valamint a légitársaság hálózatának folyamatos bővüléséért.